Diari Oficial de la Generalitat Valenciana


Sumari del DOGV 9953, del 08-10-2024 (2024/10508)

RESOLUCIÓ de 25 de setembre de 2024, de la Direcció General de Producció Agrícola i Ramadera, per la qual es convoquen les ajudes previstes en l'Orde 6/2024, de 14 d'agost, de la Conselleria d'Agricultura, Aigua, Ramaderia i Pesca, per la qual s'aproven les bases reguladores de les ajudes indemnitzatòries per a l'erradicació i el control del bacteri de quarantena «Xylella fastidiosa», en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9953

Data del DOGV
:   08-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10032

CVE
:   QSNP-D-3084-81205

Data del document
:   25-09-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

 Descriptors 

:   * tractament fitosanitari
    * legislació
    * malaltia vegetal
    * arboricultura

L’Orde 6/2024, de 14 d’agost (DOGV 9919, 21.08.2024), de la Conselleria d’Agricultura, Aigua, Ramaderia i Pesca, establix les bases reguladores de les ajudes indemnitzatòries per a l’erradicació i el control del bacteri de quarantena *Xylellafastidiosa*.

La disposició addicional primera de la citada orde disposa la delegació de la competència per a convocar les ajudes en la persona titular de la direcció general competent en matèria de sanitat vegetal, que, de conformitat amb el que preveu l’article 10 del Decret 146/2023, de 5 de setembre, pel qual s’aprova el Reglament orgànic i funcional de la Conselleria d’Agricultura, Aigua, Ramaderia i Pesca, resulta ser la directora general de Producció Agrícola i Ramadera.

L’article 166 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, establix que les convocatòries de subvencions arreplegaran, entre altres aspectes, la línia o línies de subvenció que les financen, així com l’import global màxim destinat al pagament d’estes.

En la Llei 8/2023, de 27 de desembre, de pressupostos de la Generalitat per a l’exercici 2024 (DOGV 9756, 30.12.2023), s’inclou l’aplicació pressupostària R14070461FG91724.V.249M77.61805.X461864021, subprograma Agricultura i ramaderia, relativa a la subvenció en règim de concurrència competitiva denominada «Millorar la sanitat vegetal», dotada amb un crèdit de 500.000,00 euros, i figuren com a beneficiaris previstos les persones agricultores de la Comunitat Valenciana que resulten afectades per l’arrancada obligatòria dels cultius afectats per plagues que siguen objecte de control i erradicació.

A l’efecte del que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les subvencions convocades mitjançant esta resolució s’adapten als requisits establits en els articles 1, 2, 6, 8, 9 i 26 del Reglament (UE) núm. 2022/2472 de la Comissió, de 14 de desembre de 2022, pel qual es declaren determinades categories d’ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de funcionament de la Unió Europea (DOUE 21.12.2022 L327/1), amb un període de vigència des de l’1 de gener de 2023 fins al 31 de desembre de 2029, que està previst en l’article 64 del mateix reglament. La informació resumida d’este règim d’ajudes ja s’ha remés a la Comissió Europea, i s’ha assignat el número de registre de l’ajuda SA.115802.

En virtut del que establix l’article 70 de la Llei 5/1983, de 30 de desembre, del Consell, així com l’article 160, apartats 4 i 5, de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, tenint en compte les competències atribuïdes a la Direcció General de Producció Agrícola i Ramadera en matèria de sanitat vegetal en l’article 10 del Decret 146/2023, de 5 de setembre, del Consell, d’aprovació del Reglament orgànic i funcional de la Conselleria d’Agricultura, Aigua, Ramaderia i Pesca, i fent ús de les atribucions conferides a este òrgan per la disposició addicional primera de l’Orde 6/2024, de 14 d’agost,

RESOLC

*Primer. Convocatòria i règim de concessió*

1. Es convoca, per a l’exercici 2024, la concessió de les subvencions que preveu l’Orde 6/2024, de 14 d’agost, de la Conselleria d’Agricultura, Aigua, Ramaderia i Pesca, per la qual s’aproven les bases reguladores de les ajudes indemnitzatòries per a l’erradicació i el control del bacteri de quarantena *Xylellafastidiosa*.

2. Les ajudes convocades mitjançant la present resolució es concediran mitjançant el procediment ordinari en règim de concurrència competitiva, i s’establix com a únic criteri objectiu a valorar per a l’atorgament el del moment o l’orde de presentació de les sol·licituds, de conformitat amb el que preveu l’article 165.2.*f*  de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

3. Les sol·licituds que formulen les persones interessades hauran de presentar-se a través de les vies que preveu la Llei 39/2015, d’1 d’octubre, del procediment administratiu comú de les administracions públiques, i queda condicionada la concessió al compliment dels requisits i les condicions exigides als beneficiaris en la norma reguladora, així com a la disponibilitat de crèdit pressupostari en la convocatòria.

*Segon. Finançament*

Les subvencions objecte d’esta convocatòria es finançaran amb càrrec a la partida pressupostària i per l’import global màxim següents:

Aplicació pressupostària: O12530928PI20710

Subprograma pressupostari: 714D00, Agricultura i ramaderia.

Capítol classificació econòmica: VII, Transferències de capital.

Classificació econòmica: 77465

Codi de la línia: S255008452, Millorar la sanitat vegetal.

Import global màxim: 500.000,00 euros.

*Tercer. Òrgans competents per a la instrucció i la resolució del procediment*

1. De conformitat amb el que preveuen les bases reguladores, serà competent per a dur a terme les diferents actuacions que formen part de la instrucció del procediment administratiu el servici competent en matèria de sanitat vegetal, que, una vegada analitzada tota la documentació que conste en l’expedient, formularà la corresponent proposta de resolució a l’òrgan competent per a resoldre.

2. Correspon dictar i notificar la resolució del procediment a la persona titular de la Direcció General de Producció Agrícola i Ramadera, per delegació de la persona titular de la Conselleria d’Agricultura, Aigua, Ramaderia i Pesca.\*

*Quart. Presentació de sol·licituds*

1. El termini de presentació de sol·licituds serà d’1 mes, a comptar de l’endemà de la publicació de l’extracte de la resolució de convocatòria en el *Diari Oficial de la Generalitat Valenciana*, i es computarà tal com preveu el capítol II del títol II de la Llei 39/2015, d’1 d’octubre, del procediment administratiu comú de les administracions públiques. La presentació de la sol·licitud fora del termini anterior determinarà la seua inadmissió.

Si la sol·licitud no reunix els requisits exigits, o a esta no s’adjunten els documents que resulten preceptius, es requerirà a la persona interessada que, en un termini improrrogable de deu dies, esmene la falta o adjunte els documents assenyalats, amb la indicació expressa que, si no ho fa, es considerarà que desistix de la sol·licitud, amb una resolució prèvia que caldrà dictar en els termes de l’article 21 de la Llei 39/2015, d’1 d’octubre.

2. Cada beneficiari haurà de presentar una sol·licitud d’ajuda, sense que puguen acumular-se en una única sol·licitud les pretensions indemnitzatòries de diverses persones, encara que entre estes hi haja una situació de copropietat respecte de la parcel·la afectada.

3. Les sol·licituds i la documentació que les acompanya es presentaran preferentment en els registres dels òrgans administratius als quals es dirigisquen, i es podran presentar també en qualsevol dels registres previstos en la legislació reguladora del procediment administratiu comú, mitjançant el corresponent model normalitzat disponible a través de la seu electrònica de la Generalitat, en l’adreça d’internet <https://sede.gva.es/va/inicio/procedimientos?id_proc=18848>*.*

4. Les persones obligades a relacionar-se amb la Generalitat a través de mitjans electrònics, en els termes de l’article 14 de la Llei 39/2015, d’1 d’octubre, així com les persones sol·licitants que no estiguen obligades a això i opten per esta via, presentaran les sol·licituds telemàticament a través de la seu electrònica de la Generalitat en l’adreça d’internet <https://sede.gva.es/va/inicio/procedimientos?id_proc=18596>.

Per a accedir de manera telemàtica al procediment, la persona sol·licitant ha de disposar de firma electrònica avançada, bé amb el certificat qualificat de representant d’entitat (si és persona jurídica) o bé amb el certificat reconegut per a ciutadans (si és persona física), els dos emesos per l’Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de firma electrònica admés per la seu electrònica de la Generalitat (sede.gva.es/va/sede\_certificados).

En cas de presentació telemàtica, les sol·licituds s’han de firmar amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, els documents que s’adjunten la firma dels quals siga obligatòria, els firmarà electrònicament qui siga competent per a fer-ho.

Si algun dels subjectes als quals fa referència l’article 14.2 de la Llei 39/2015, d’1 d’octubre, presenta la sol·licitud de manera presencial, se li requerirà que l’esmene a través de la presentació electrònica, en el termini improrrogable de deu dies. A este efecte, es considera data de presentació de la sol·licitud la data en què s’haja fet l’esmena.

5. Quan es vullga tramitar un procediment en representació d’altres persones físiques o jurídiques, es podrà atorgar esta representació a través del Registre de representants de l’ACCV

<https://www.accv.es/servicios/registro-de-representantes>. L’accés a este registre per part de les persones representades es pot fer amb un certificat qualificat de ciutadà (si és persona física) o de representant d’entitat (si és persona jurídica).

6. Quan les persones interessades necessiten donar d’alta o modificar un compte bancari per a la percepció de les ajudes convocades, esta actuació es podrà realitzar de manera telemàtica a través de la seu electrònica de la Generalitat

<https://sede.gva.es/va/inicio/procedimientos?id_proc=22531>, si bé estan obligats a seguir l’actuació o el tràmit automatitzat els subjectes que preveu l’article 6 de l’Orde 2/2022 de la Conselleria d’Hisenda i Model Econòmic, per la qual es regulen les actuacions o els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.

*Quint. Requisits i forma d’acreditació*

1. Els requisits que han de reunir les persones interessades per a poder percebre estes ajudes seran els que arreplega l’Orde 6/2024, de 14 d’agost, de bases reguladores.

2. Juntament amb la sol·licitud d’ajuda, els interessats adjuntaran la documentació següent:

*a*) Acreditació de la identitat de la persona jurídica, mitjançant una còpia del NIF, en el cas que no autoritze la seua consulta l’òrgan gestor del procediment a través de la Plataforma Autonòmica d’Interoperabilitat, o jurídica, per qualsevol mitjà vàlid en dret.

*b*) Acreditació, si és el cas, per qualsevol mitjà vàlid en dret, de la representació que exercisca qui formule la sol·licitud en nom d’una altra persona.

*c*) En el cas de propietaris de parcel·les afectades, còpia de certificat registral o notarial del títol de propietat, o, en cas que no puga aportar-se la documentació anterior per concórrer circumstàncies justificades que impedisquen o dificulten la seua obtenció, certificat cadastral descriptiu i gràfic, actualitzat, en què figure de manera inequívoca el dret de propietat sobre la parcel·la afectada de la persona sol·licitant de l’ajuda, quan la persona sol·licitant s’opose a la consulta d’este certificat per l’òrgan gestor a través de la Plataforma Autonòmica d’Interoperabilitat.

*d*) Acreditació d’estar al corrent en el compliment de les obligacions amb les agències tributària estatal i autonòmica, en el cas de no autoritzar la seua consulta per l’òrgan gestor a través de la Plataforma Autonòmica d’Interoperabilitat.

*e*) Acreditació d’estar al corrent en els pagaments amb la Tresoreria General de la Seguretat Social, en cas d’oposar-se a la seua consulta per l’òrgan gestor a través de la Plataforma Autonòmica d’Interoperabilitat.

*f*) Model de domiciliació bancària, en cas que la persona sol·licitant no estiga obligada a realitzar l’alta o la modificació del compte bancari a través del corresponent tràmit automatitzat, i no opte per efectuar-lo d’esta manera.

L’acreditació de la documentació indicada s’ha d’efectuar sense perjuí del que establix l’article 28.2 de la Llei 39/2015, d’1 d’octubre, del procediment administratiu comú de les administracions públiques. No obstant això, i de manera excepcional, quan la rellevància del document en el procediment ho exigisca o hi haja dubtes raonables en relació amb la informació consultada, o acreditada mitjançant una còpia, l’òrgan gestor podrà requerir, de manera motivada, l’exhibició del document o la informació original.

3. Quan l’administració actuant consulte o recapte dades o documents, en l’àmbit dels fins de la convocatòria, que estiguen en poder o que hagen sigut elaborats per qualsevol altra administració, el règim aplicable serà el següent:

*a*) L’òrgan gestor del procediment haurà d’estar autoritzat per la persona interessada per a poder consultar les dades d’estar al corrent dels pagaments amb l’Agència Tributària, estatal i autonòmica i les dades d’identitat fiscal davant de l’Agència Estatal de l’Administració Tributària. En cas contrari, la persona interessada haurà d’aportar els documents acreditatius corresponents.

*b*) L’òrgan gestor del procediment està facultat per a consultar les dades d’identitat de la persona sol·licitant o, si és el cas, del seu representant legal, les dades relatives a l’exigència d’estar al corrent en les obligacions amb la Tresoreria General de la Seguretat Social, així com les relatives a la descripció gràfica de la parcel·la en el registre administratiu del cadastre. No obstant això, si la persona interessada desitja oposar-se a això, és imprescindible que indique, de manera expressa, el seu desacord a esta consulta, així com els motius que ho justifiquen, i quedarà obligada, en este últim cas, a aportar els documents acreditatius corresponents.

*c*) L’òrgan gestor podrà verificar l’exactitud de les dades declarades per la persona interessada, d’acord amb el que s’establix en la disposició addicional octava de la Llei orgànica 3/2018, de 5 de desembre; en l’article 4 de la Llei 40/2015, d’1 d’octubre, de règim jurídic del sector públic, i en l’article 13 de la Llei 39/2003, de 17 de novembre, general de subvencions.

4. Així mateix, les persones sol·licitants d’ajuda hauran de subscriure les següents declaracions responsables, que figuren incorporades al mateix formulari normalitzat de sol·licitud:

*a*) Que s’ha destruït el material vegetal infectat, seguint les instruccions de la conselleria competent en matèria d’agricultura.

*b*) Que es compromet a complir les mesures fitosanitàries ordenades pels servicis tècnics de la conselleria competent en matèria d’agricultura, així com a col·laborar amb estos en l’aplicació de les mesures acordades per al control i l’erradicació de la plaga.

*c*) Que no està incursa en cap de les situacions que preveu l’article 13.2 de la Llei 38/2003, de 17 de novembre, general de subvencions, que impossibiliten obtindre la condició de beneficiari de subvencions; que no és deutora de la Generalitat per reintegrament de subvencions; que complix els requisits exigits en la normativa reguladora; que disposa de la documentació que així ho acredita, i que es compromet a mantindre el seu compliment durant el temps inherent a l’exercici del dret de cobrament de la subvenció.

*d*) Complir la normativa d’integració laboral de persones amb discapacitat o, si és el cas, estar exempta d’esta obligació, de conformitat amb el que establix el Decret 279/2004, de 17 de desembre, del Consell, pel qual es regulen procediments de contractació administrativa i de concessió de subvencions per al foment de l’ocupació de les persones amb discapacitat.

*e*) No pertànyer a la categoria d’empreses en crisi, d’acord amb el que disposen les directrius comunitàries sobre ajudes estatals de salvament i reestructuració d’empreses en crisi (2014/C249/01), o bé en el cas de pertànyer a la categoria d’empreses en crisi, haver-se convertit l’empresa en una empresa en crisi a causa de les pèrdues o els danys causats pels costos d’erradicació i reparació dels danys causats per *Xylellafastidiosa*.

*f*) Tindre la condició de pime.

*g*) No tractar-se d’empreses subjectes a una orde de recuperació pendent després d’una decisió prèvia de la Comissió que haja declarat una ajuda il·legal i incompatible amb el mercat interior.

*h*) Que ha informat les persones de les quals aporta dades o documentació en este procediment, de la comunicació d’estes a l’Administració per a tractar-les en l’àmbit de les seues competències i d’acord amb els fins del procediment; de la possibilitat que l’Administració realitze consultes relacionades amb les seues dades per a comprovar, entre altres aspectes, la seua veracitat, i del dret d’oposició que l’assistix perquè l’Administració tracte les seues dades, i en este cas haurà de comunicar-se esta oposició a l’Administració, als efectes oportuns. Així mateix, declara que en el cas que esta consulta requerisca per llei autorització de la persona les dades de la qual es consultaran, disposa d’esta autorització, que estarà disponible a requeriment de l’Administració en qualsevol moment.

*Sext. Resolució*

1. El termini màxim per a resoldre i notificar la resolució del procediment serà de sis mesos, que es computaran a partir de la publicació de la present convocatòria en el *Diari Oficial de la Generalitat Valenciana*. Transcorregut este termini sense que s’haja notificat una resolució expressa, els interessats podran entendre desestimada la seua sol·licitud per silenci administratiu, de conformitat amb el que disposa l’article 25.1 *a*  de la Llei 39/2015, d’1 d’octubre.

2. Contra la resolució definitiva del procediment de concessió, que posarà fi a la via administrativa, les persones interessades podran interposar, potestativament, un recurs administratiu de reposició davant del mateix òrgan que l’haja dictada, en el termini d’un mes a comptar de l’endemà de la seua notificació, de conformitat amb el que preveuen els articles 123 i 124 de la Llei 39/2015, d’1 d’octubre, o bé formular, directament, un recurs contenciós administratiu, en el termini de dos mesos, computat en els mateixos termes, d’acord amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

*Sèptim. Informació relativa al tractament de dades de caràcter personal*

1. La gestió de les ajudes convocades mitjançant esta resolució comporta el tractament de dades de caràcter personal, i caldrà complir les mesures i les garanties regulades en la normativa en matèria de protecció de dades, especialment el Reglament (UE) 2019/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes, i en la Llei orgànica 3/2018, de 5 de desembre, de protecció de dades personals i garantia dels drets digitals.

2. De conformitat amb el que preveuen els articles 13 i 14 del Reglament (UE) 216/679, i l’article 11 de la Llei orgànica 3/2018, de 5 de desembre, respecte del tractament de dades de caràcter personal, cal informar sobre:

– Nom del tractament: ajudes en matèria agrícola, agroalimentària i de desenrotllament rural de la conselleria competent en matèria d’agricultura.

– Responsable del tractament: conselleria amb competències en matèria d’agricultura.

– Finalitat del tractament: gestionar les ajudes en matèria agrària, agroalimentària i de desenrotllament rural.

– Exercici de drets: les persones interessades tenen dret a sol·licitar l’accés, la rectificació i la supressió de les seues dades de caràcter personal, així com sol·licitar la limitació o l’oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d’internet: sede.gva.es/va/proc19970.

– Reclamacions: sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica, de conformitat amb el que es preveu en l’adreça d’internet sede.gva.es/va/proc22094, sense perjuí de la possibilitat de reclamar davant de l’Agència Espanyola de Protecció de Dades.

– Es pot obtindre informació més detallada en l’enllaç següent:

<https://gvaoberta.gva.es/va/registre-activitats-de-tractament>

3. Quan la persona sol·licitant o el seu representant legal aporten dades de caràcter personal de terceres persones en el procediment, tindrà l’obligació d’informar-los dels aspectes següents:

*a*) La comunicació d’estes dades a l’Administració per al seu tractament en l’àmbit de les seues competències i d’acord amb els fins del procediment.

*b*) La possibilitat que l’Administració realitze consultes relacionades amb les seues dades per a comprovar-ne, entre altres aspectes, la veracitat. Si esta consulta requerix autorització, perquè així ho disposa la llei, per part de les persones les dades de les quals es consultaran, la persona sol·licitant o el seu representant legal haurà d’haver recaptat esta autorització, que estarà disponible a petició, en qualsevol moment, de l’Administració.

*c*) La possibilitat i la manera d’exercir els drets d’accés, rectificació, supressió, limitació del tractament o l’oposició que l’assistixen en relació amb el tractament de les seues dades personals.

*Octau. Transparència, subministrament d’informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei general de subvencions, els subjectes beneficiaris de la subvenció han de complir les obligacions de transparència següents:

1. Les entitats privades han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

*a*) Perceben durant el període d’un any ajudes o subvencions públiques en una quantia superior a 100.000 euros.

*b*) Perceben durant el període d’un any natural alguna ajuda o subvenció de les entitats públiques de la Comunitat Valenciana que arreplega l’article 3 de la Llei 1/2022, en una quantia superior a 50.000 euros.

*c*) Les ajudes o les subvencions percebudes representen, com a mínim, el 40 % del total dels seus ingressos anuals, sempre que arriben, com a mínim, a la quantitat de 5.000 euros.

En particular, s’han de publicar, en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6, i l’econòmica i pressupostària de l’article 8 d’esta. La publicació es farà a través de la pàgina web de l’entitat o bé mitjançant la plataforma TEP - Transparència Entitats Privades, de GVA Oberta, a la qual es pot accedir en <https://gvaoberta.gva.es/va/tep>.

Esta informació s’ha de publicar a partir de l’any següent a aquell en què s’hagen superat els llindars establits i s’ha de mantindre publicada durant almenys quatre anys naturals.

2. Sense perjuí de les obligacions que preveuen els apartats anteriors, totes les entitats beneficiàries de subvenció han de fer la publicitat adequada del caràcter públic del finançament de programes, activitats, inversions o actuacions de qualsevol mena que siguen objecte de subvenció, incloent-hi el logotip de la Generalitat Valenciana, en mitjans de difusió com ara cartells, materials impresos, mitjans electrònics o audiovisuals i qualsevol altre mitjà de publicitat que es faça de l’activitat subvencionada.

3. Les entitats o les persones beneficiàries de les subvencions estan obligades a subministrar a l’entitat concedent, amb un requeriment previ, tota la informació necessària perquè esta complisca les obligacions previstes en la Llei de transparència que esta requerisca, en el termini de 15 dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que haja fet el requeriment podrà acordar, amb un advertiment i una audiència previs a l’interessat, la imposició de multes coercitives en els termes que preveu l’article 5 de la Llei 1/2022.

4. Els nous conjunts de dades que es generen per la formalització i el desenrotllament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Nové. Mitjà de notificació de les resolucions que es dicten en execució d’esta convocatòria*

De conformitat amb el que disposa l’article 166.*i*  de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, en relació amb la disposició addicional primera, apartat primer, de la Llei 39/2015, d’1 d’octubre, les resolucions per les quals es concedisquen o es deneguen les subvencions previstes en esta convocatòria es comunicaran als interessats d’acord amb el règim general de notificacions previst en els articles 40 i següents de la Llei 39/2015, d’1 d’octubre.

*Dotzé. Règim de recursos*

Contra esta resolució, que posa fi a la via administrativa, podrà interposar-se, potestativament, un recurs administratiu de reposició davant del mateix òrgan que l’haja dictada, en el termini d’un mes a comptar de l’endemà de la seua publicació en el *Diari Oficial de la Generalitat Valenciana*, de conformitat amb el que preveuen els articles 112.1, 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé, directament, un recurs contenciós administratiu, en el termini de dos mesos, computat en els mateixos termes, d’acord amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 25 de setembre de 2024

Mª Àngels Ramón-Llin Martínez

Directora general de Producció Agrícola i Ramadera